Správa Komisie Rade o implementácii projektu Eurofarma (V súlade s článkom 13 nariadenia Rady (EHS) č. 571/88) /* KOM/2005/0665 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.12.2005 KOM(2005)665 v konečnom znení SPRÁVA KOMISIE RADE o implementácii projektu Eurofarma(v súlade s článkom 13 nariadenia Rady (EHS) č. 571/88) . ÚVOD Nariadenie Rady (EHS) č. 571/88[1] o organizovaní prieskumu štruktúry poľnohospodárskych podnikov v Spoločenstve definuje projekt Eurofarma ako „súbor databánk, ktoré sa majú použiť na spracovanie prieskumu Spoločenstva o štruktúre poľnohospodárskych hospodárstiev pre potreby poľnohospodárskej politiky Spoločenstva a národných poľnohospodárskych politík“. V článku 13 uvedeného nariadenia sa stanovuje, že Komisia má každé tri roky predložiť Rade správu o fungovaní projektu Eurofarma a navrhnúť všetky nevyhnutné zmeny týkajúce sa nariadenia. Posledná správa o implementácii projektu Eurofarma bola Komisiou prijatá 24. februára 2003[2] a prerokovaná v osobitnom výbore Rady pre poľnohospodárstvo 31. marca 2003. Táto správa sa vzťahuje na roky 2003 až 2005 a poskytuje najmä informácie o vykonaní zisťovania 2003, o prípravných prácach na zisťovanie 2005 a o fungovaní softvérového systému projektu Eurofarma. ZISťOVANIE 2003 S ohľadom na zisťovanie 2003 sa postupom na prerokovanie vo výbore, ktorý je stanovený v článku 15 základného nariadenia, prijali tieto právne akty: - nariadenie Komisie (ES) č. 143/2002[3], ktorým sa stanovil zoznam ukazovateľov na účely zisťovania 2003; - nariadenie Komisie (ES) č. 1444/2002[4], ktoré obsahuje definície ukazovateľov na účely zisťovania; - nariadenie Komisie (ES) č. 68/2003[5], ktorým sa stanovujú lehoty na oznámenie výsledkov zisťovania 2003 Eurostatu a ktorým sa členským štátom povoľuje použiť pre určité ukazovatele údaje z administratívnych zdrojov. Všetky členské štáty európskej pätnástky, desať nových členských štátov, ako aj Bulharsko, Rumunsko a Nórsko uskutočnili zisťovanie na základe noriem EÚ a výsledky zaslali Eurostatu. Tieto výsledky boli overené a schválené k týmto dňom: Krajina | Stanovený termín | Dátum schválenia | Časový rozdiel[6] | BE | 31 aug 04 | 14 júl 04 | -48 | CZ | 6 apr 05 | DK | 31 aug 04 | 10 sep 04 | 10 | DE | 31 dec 04 | 01 mar 05 | 60 | EE | 11 feb 05 | EL | 31 dec 04 | 09 máj 05 | 129 | ES | 31 dec 04 | 17 feb 05 | 48 | FR | 31 dec 04 | 20 dec 04 | -11 | IE | 31 aug 04 | 1 sep 04 | 1 | IT | 31 dec 04 | 3 feb 05 | 34 | CY | 19 máj 05 | LV | 15 sep 04 | LT | 4 feb 04 | LU | 31 aug 04 | 19 apr 04 | -134 | HU | 5 aug 04 | MT | 21 jún 04 | NL | 31 aug 04 | 29 nov 04 | 90 | AT | 31 dec 04 | 20 máj 05 | 140 | PL | 16 mar 05 | PT | 31 dec 04 | 24 máj 05 | 144 | SI | 30 apr 04 | SK | 15 feb 05 | FI | 31 aug 04 | 25 aug 04 | -6 | SE | 31 aug 04 | 2 sep 04 | 2 | UK | 31 aug 04 | 7 sep 04 | 7 | BG | 16 sep 05 | RO | 26 apr 05 | NO | 23 jún 05 | Do konca júna 2005 boli overené údaje z 27 krajín a výsledky sprístupnené vo verejnej báze dát Eurostatu, čo predstavuje podstatné zlepšenie v porovnaní s minulosťou. Predchádzajúca správa o projekte Eurofarma obsahovala podrobnú analýzu časového rozdielu medzi dňom dodania prvej verzie a prijatím konečnej verzie pri zisťovaní 1999/2000. Podľa nej predstavoval časový rozdiel pätnástich členských štátov v priemere 253 dní. Priemerný časový rozdiel dvadsiatich siedmich krajín pri zisťovaní 2003 bol 112 dní. Toto zlepšenie nastalo predovšetkým vďaka systému projektu Eurofarma, ktorý sa zaviedol v roku 2002. Niekoľko dní po schválení údajov zo zisťovania sa uverejnili prvé výsledky. Na webovej stránke Eurostatu bol verejnosti sprístupnený súbor 78 tabuliek týkajúcich sa najdôležitejších aspektov štrukturálneho zisťovania fariem. Okrem tohto online uverejnenia bol pre každú krajinu vydaný osemstranový informačný leták. Uverejnenie dokumentu s názvom „Hlavné výsledky štrukturálneho zisťovania fariem 2003“, ktorý obsahoval súhrnné tabuľky EÚ, sa naplánovalo na jeseň roku 2005. Na žiadosť GR pre poľnohospodárstvo a ostatných GR alebo pre zmluvných poradcov spolupracujúcich s oddeleniami Komisie sa zostavil celý rad ad hoc tabuliek. ZISťOVANIE 2005 S cieľom pripraviť zisťovanie 2005 boli prijaté dva právne akty: - nariadenie Komisie (ES) č. 2139/2004[7], ktoré obsahuje zoznam ukazovateľov na účely zisťovania 2005. Obsahuje aj definície tých ukazovateľov, pre ktoré sa predtým údaje nezisťovali, a sú v ňom stanovené lehoty na oznámenie údajov Eurostatu; - rozhodnutie Komisie 2005/124/ES[8], ktorým sa členským štátom povoľuje použiť pre určité ukazovatele údaje z administratívnych zdrojov. Na základe týchto právnych aktov bola databáza projektu Eurofarma pripravená na spracovanie údajov za rok 2005. Príručka pre poskytovateľov údajov s opisom technického formátu, v ktorom majú byť údaje doručené Eurostatu, bola v júni 2005 predložená pracovnej skupine pre štruktúru a typológiu fariem. SOFTVÉR PROJEKTU EUROFARMA Databáza projektu Eurofarma obsahuje údaje o jednotlivých farmách za veľkú, stále narastajúcu skupinu krajín od roku 1990 a predstavuje jedinečný zdroj informácií pre poľnohospodársky sektor (pozri prílohu). Na spracovanie údajov z rôznych zisťovaní sa používa programové vybavenie na platforme UNIX/Oracle. Veľké množstvo údajov spolu s funkčnosťou softvéru vytvárajú z databázy projektu Eurofarma jedinečný zdroj informácií o poľnohospodárskom sektore v Európe. Úloha vyvinúť tento softvér a uviesť ho do prevádzky bola zrealizovaná na začiatku sledovaného obdobia. Systém je odvtedy k dispozícii bez závažných výpadkov a očakávania, ktoré sa vkladali do jeho vývoja, sa v podstatnej miere splnili. Počas tohto obdobia, keď prebiehala reforma SPP a rozšírenie EÚ, sa pružným systémom na definovanie a zostavovanie štatistických tabuliek zabezpečilo vypracovanie ad hoc analýz požadovaných oddeleniami Komisie, zatiaľ čo metadátový prístup umožnil doplnenie o nové krajiny a ľahkú adaptáciu na ďalšie zisťovanie. Hoci sa funkčnosť považuje za uspokojivú, veľké množstvo údajov a silný dopyt po štatistických tabuľkách kladú trvalé požiadavky na zlepšovanie výkonnosti systému. Dynamika softvérového trhu v prostredí, v ktorom pravidelné rozhodnutia dodávateľov softvérových systémov o postupnom vyradení „starých“ verzií svojich výrobkov nútia užívateľov prechádzať na nové verzie, si vyžaduje neustále úsilie spojené s aktualizáciou systému. V roku 2003 sa dokončila modernizácia databázového softvéru Oracle (na novú verziu 9). V predchádzajúcej správe sa uvádza, že bol vyvinutý prístup prostredníctvom webovej stránky k tabelačnému systému projektu Eurofarma, ktorý sa i otestoval. Tento systém sa v súčasnosti inštaluje v počítačovom centre Komisie. V predchádzajúcej správe Rade bola zmienka o projekte, ktorý by poskytovateľom údajov umožnil prístup k systému kontroly a overovania správnosti údajov v rámci projektu Eurofarmy. Na umožnenie tejto funkcie bol vyvinutý program, ktorý sa nainštaloval v testovacom prostredí. Keďže tento program umožňuje prístup k dôverným údajom, ktoré sa týkajú jednotlivých fariem, sú pred jeho uvedením do prevádzky potrebné ďalšie upresnenia. Postupné vyradenie výrobkov značky Oracle, ktoré zabezpečovali užívateľské rozhranie v systéme projektu Eurofarma, si vyžaduje rozsiahlu modernizáciu týchto programov. Pri plnení tejto úlohy, ktorá si vyžiada značné úsilie (prvý hrubý odhad: 500 človekodní), budú asistovať externí zmluvní partneri . Mala by sa dokončiť v roku 2007. Databáza Oracle v roku 2006 prejde na verziu 10. Táto nová verzia ponúkne novátorské funkcie, ktoré sa preskúmajú s cieľom ďalej zlepšiť výkonnosť rôznych programov. Na projekt EUROFARMA (údržba a vývoj) sa na celé obdobie 2003 – 2005 vyčlenila suma vo výške 444 785 eur. PRÍLOHA Počet záznamov (podnikov) v databáze projektu Eurofarma Krajina |2003 |2000 |1997 |1995 |1993 |1990 | |BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | | SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Spolu | 9 157 748 |8 106 666 |896 402 |935 815 |679 624 |6 161 543 | | [1] Nariadenie Rady (EHS) č. 571/88 z 29. februára 1988, uverejnené v Ú. v. ES L 56, 2.3.1998, s. 1 a nasl., naposledy zmenené a doplnené nariadením Európskeho parlamentu a Rady (ES) č. 1435/2004 z 22. júna 2004, ktoré bolo uverejnené v Ú. v. EÚ L 268, 16.8.2004, s. 1 a nasl. [2] KOM(2003)86 konečné znenie [3] Nariadenie Komisie (ES) č. 143/2002 z 24. januára 2002, uverejnené v Ú. v. ES L 24, 26.1.2002, s. 16 a nasl. [4] Nariadenie Komisie (ES) č. 1444/2002 z 24. júla 2002, uverejnené v Ú. v. ES L 216, 12.8.2002, s. 1 a nasl. [5] Nariadenie Komisie (ES) č. 68/2003 zo 16. januára 2003, uverejnené v Ú. v. ES L 12, 17.1.2003, s. 5 a nasl. [6] Časový rozdiel je v tomto prípade vyjadrený ako počet dní medzi stanoveným termínom a dátumom schválenia. Záporný údaj znamená, že výsledky boli schválené pred úradne stanoveným termínom. [7] Nariadenie Komisie (ES) č. 2139/2004 z 8. decembra 2004, uverejnené v Ú. v. EÚ L 369, 16.12.2004, s. 26 a nasl. [8] Rozhodnutie Komisie 2005/124/ES z 10. februára 2005, uverejnené v Ú. v. EÚ L 39, 11.2.2005, s. 55 a nasl.